da en da fi sv da da tr en fi tr da da da da nb da da da da da da pl da da da ca da de da da en en id da en da en da da da da da da da da da da da sv da da da da en da da da en da da da da en da nb nl da da nb da en da da da sv sv da da da en es da da de da da da da da de da fi sv da da tr en fi tr da da da da nb da da da da da da pl da da da ca da de da da en en id da en da en da da da da da da da da da da da sv da da da da en da da da en da da en da en
Svanholm drengemester i stævne uden jyder - cricket.dk
Skrevet af: Alex Olsen
Wahid Mahmood tager et Ishøj-gærde
……………………… Sidste år blev Horsens dansk drengemester, men i år er der tragisk ikke et eneste jysk hold med – i nogen af finalerne. Men det kan kjøvenhaverne ikke gøre for og de afviklede det første af deres DMer søndag på Svanholm Park. Svanholms drengepiller Sami Ahmed, der ikke blev fundet god nok til drengelandsholdet i år, var god nok til at vinde drenge-DM for sin klub og blive man of te match i årets drengefinale mellem Svanholm og Ishøj. Han åbnede og scorede på sine første 11 bolde 28 point og hjalp Svanholm til 52 efter de første seks overe, hvor han gik med 36 på tavlen. Det blev en helt anden snak, da Ishøj fandt sine spinnere frem og Svanholms følgende gærdespillere blev langt mere forsigtige. Med 28 på 28 bolde fulgte anføreren Zeshan Shah, mens den langt mere afdæmpede, men også yderst korrekt spillende Abdullah Mahmood holdt halvlegen ud med 28 not out på 62 bolde. 135 på 32 overe kunne det blive til.
Svanholms keeper Adyan Hussain måtte til tider langt ud
……………………. Ishøjs fastbowlere var langtfra dårlige, men de stødte ind i en Sami Ahmad, der hæmningsløst slog på alt. Det bliver interessant, når han engang skal batte sammen med sin bror landsholdsspilleren Saif Ahmad. Ishøjs træner Sami Ullah – søn af formand Asmat – var forståeligt ret stolt af Zoriat Shah, der for første gang i en kamp kastede spinnere og som gjorde det godt med 3 for 2, Moez Raza 2/33 og Saad Rafi 2/27. Begge hold havde en alenlang hale. Svanholms fem sidste producerede 12, Ishøjs syv sidste lavede 5 Ishøj havde ikke besvær med at passere omkring 120 i lørdagens semifinale mod AB. Der stod holdets og drengelandsholdets anfører Nabil Akhtar inde og holdt sammen på det. Men her kantede han den syvende bold, han modtog – fra Musa Mahmood – til keeperen. Det var et setback, som Ishøj aldrig kom sig over, selvom Hassan Akhtar (30 på 43 bolde) og Moez Raza (16 på 46) gjorde deres yderste. Men da de to var ude ved 61 blev det til en procession og Ishøj var ude for 79 på 26 overe. Sami Ahmed kom til som offspinner, da der var hul – og han endte med 4/ 11, Rehman Mahmood 2/8, Wahid Mahmood 2/18.   Svanholms drengevindere. Stående øverst fra venstre: Wahid Mahmood, Saqib Noor Manzoor,Sami Ahmad, Zeshan Aslam (anf), Ali Babar, Abdullah Mahmood. Forreste række: Rehman Mahmood, Musa Mahmood, Sami Ahmad, Adyan Hussain (keeper) og Harris Razwan . Ishøjs sølvvindere bestod af Nabil Akhtar, Hassan Akhtar, Moez raza, Azeem Khan, Saad Rafi, Harron, Altas, Zoriat Shah, Ali Shah, Basit Shah, Manzoor Khan, Jabran Khan. Træner Sami Ullah t.v.
Man kan godt forstå, at Sami Ahmad bliver i tvivl. Hvad lønner sig bedst? At tage mod den fremstrakte hånd fra DCFs nye generalsekretær Jan Munkholm, der fungerede som præmieoverrækker eller hånden fra svanholm-formanden og DCF bestyrelsesmedlem Søren Henriksen
Svanholm DM guld 2022
Se flere nyheder i denne kategori
previous post: Svanholm på sejrskurs trods regn
next post: Svanholm snublede
Telefon: +45 43 26 21 60
Guide til nye klubber
Bidragydere til DCF’s medier